《天香结社次韵答赠梁东林丈二首 其二》
明代·詹甘雨

菟裘老我可乘蓝，华发萧萧雪满簪。公擅雄才时面北，余依禅偈久宗南。

盈眸绿霭环晴嶂，入望苍烟锁暮岩。欲洗尘氛沁诗骨，一杯清茗话优昙。

作者简介：詹甘雨，字肃徵。东莞人。明世宗嘉靖二十九年（一五五○）贡生。官绍兴训导，擢海宁教谕。事见民国《东莞县志》卷四五。